Den rette måde at opbevare en vaniljestang er afgørende for at bevare den friske vaniljestang, duft og smag og samtidig at undgå at der går mug i vaniljen. Vores produkter er ikke så tørre som mange andre vaniljestænger du har oplevet, og for at bevare dette unikke produkt kræver det ekstra opmærksomhed omkring opbevaringen.
Det bedste er at opbevare vaniljestænger i en lufttæt beholder. Det kan både være i et lufttæt rør eller vacuumpakket. Ved opbevaring i lufttæt emballage anbefaler vi at vaniljestangen tages ud og tørres en anelse hver anden måned. Det fjerner evt. overskydende fugt, der kan være med til at skabe mug. Tørringsprocessen kan gøres ved at placere vaniljestangen på køkkenbordet i 2-4 timer.
Det er også muligt at opbevare vaniljestænger i fryser eller køleskab, men det kan have en påvirkning på smagen, da det påvirker det organiske produkt en vaniljestang er. Du kan også placere vaniljestængerne i det fri, men i det danske klima betyder det at den hurtigt tørres meget ud og du vil opleve en stor ændring i produktet. Vælger du at tørre vaniljestangen vil vægten falde da fugtprocenten går ned, og vaniljestangen mister en del af af sin væske. Uanset hvilken metode du vælger, så er det vigtigt at den opbevares mørkt og ikke for varmt, det sollys og høj varme også kan påvirke processen ift udviklingen af mug.